Врз основа на член 240 став 5 од Законот за социјалната заштита (Сл. Весник на РСМ бр. 104/19, 146/19, 275/19, 302/20, 311/20 и 163/21), на предлог на Комисијата за лиценцирање, Заводот за социјални дејности - Скопје, донесува:

 **ПРОГРАМА ЗА ПОЛАГАЊЕ НА ИСПИТ**

Заводот за социјални дејности издава, обновува, продолжува и одзема лиценци за работа на стручните работници во установите за социјална заштита и други даватели на социјални услуги. Исто така Заводот води регистар за издадени, обновени, продолжени и одземени лиценци и спроведува стручен испит во постапката за издавање на лиценци. Стручниот испит се полага според Програма во која се содржани материјалите за подготовка на испитот и начинот за полагање на испитот. Стручниот испит за стекнување со лиценца за работа може да биде:

* општ стручен испит за стручни работници за вршење на стручна работа во центар за социјална работа,
* општ стручен испит за вршење на стручна работа во установа за вон-семејна заштита, кај други даватели на социјални услуги (живеење со поддршка, во домот, во заедницата и советување), во центар за социјални услуги и во центар за поддршка на згрижувачки семејства,
* посебен испит за лиценца за водител на случај и
* специјализиран стручен испит за стручни работници за вршење едукација за згрижување, супервизија во центар за социјална работа, советувалишна и советодавно-тераписка работа.

Полагањето на теоретскиот и практичниот дел од стручниот испит се одржува на начин определен од ЈУ Завод за социјални дејности.

Распоредот и динамиката за полагање на испитот се објавува на веб страната на Министерството за труд и социјална политика и ЈУ Завод за социјални дејности во банерот Комисија за лиценцирање за вршење на стручна работа во дејноста социјална заштита.

Испитот се полага пред најмалку двајца членови од Комисијата за лиценцирање за вршење стручна работа во дејноста социјална заштита.

Испитот се состои од два дела: **теоретски и практичен дел.**

***Теоретскиот дел*** од испитот се полага писмено, преку тест, кој се состои од прашања кои се определуваат во зависност од видот на лиценца за работа со која се стекнува стручниот работник. Комисијaта за секој вид на испит има база на прашања за теоретскиот дел од испитот, кои се јавно објавени на веб страната на Министерството за труд и социјална политика и ЈУ Завод за социјални дејности во банерот Комисија за лиценцирање за вршење стручна работа во дејноста социјална заштита, најмалку 15 дена пред полагање на испитот, како и содржината на материјалите за подготовка на теоретскиот дел од испитот.

Теоретскиот дел може да се полага и со приклучување на платформата zoom, со решавање на тест испратен на меил до кандидатот согласно даденото упатство.

Времетраењето на теоретскиот дел од испитот изнесува 60 минути.

По завршување на теоретскиот дел од испитот, Комисијата ги пополнува податоците на самиот тестот во кој се содржани информации за: број на освоени бодови, членови на комисија присутни за време на полагањето на испитот, констатација дали теоретскиот дел од испитот е положен. Резултатите од теоретскиот дел од испитот се објавуваат максимум во рок од 3 работни дена по полагањето.

Доколку кандидатот не го положи теоретскиот дел од испитот не може да пристапи кон полагање на практичниот дел. Стручниот работник кој не го положил теоретскиот дел може да го полага уште еднаш, максимум во рок од шест месеци.

Кандидатите кои го положиле теоретскиот дел од испитот може да пристапат кон полагање на практичниот дел од испитот, најмалку 5 работни дена по објавување на резултатите од теоретскиот дел на испитот.

***Практичниот дел*** од од испитот се состои од приказ на еден случај од секојдневната работа и пракса на кој работел стручниот работник и кој самостојно го избира. Приказот на случај содржи податоци за начинот и постапката на основа на која се проценети потребите на корисникот, применетите методи и техники за работа и преземени активности. Студијата на случајот се изготвува по претходно пропишан образец, даден во прилог број 1 на оваа програма. Студијата на случај се доставува во пишана форма на пропишаниот образец, заедно со барањето за полагање на испитот во четири примероци.

Практичниот дел може да се спроведе и оn line, преку апликацијата zoom, согласно распоредот и динамиката за полагање на испитот кои се објавуваат на веб страната на Министерството за труд и социјална политика и ЈУ Завод за социјални дејности во банерот Комисија за лиценцирање за вршење на стручна работа во дејноста социјална заштита.

Времетраењето на практичниот дел од испитот изнесува најмногу до 20 минути.

Членовите на Комисијата поставуваат прашања поврзани со студијата на случај која ја презентирал кандидатот/ката, заради проверка на компетенциите за стекнување со соодветниот вид на лиценца за кој поднеле барање.

За овој дел од испитот, членовите на Комисијата констатираат дали кандидатот го положил или не го положил практичниот дел од испитот на записник од полагање на практичен дел од испитот, образец, прилог број 2, кој е составен дел на оваа Програма. Резултатите од полагањето на практичниот дел на стручниот испит, му се соопштуваат на кандидатот на крајот од самиот испит.

За кандидатите кои ќе го положат теоретскиот и практичниот дел од испитот, Комисијата на првата наредна седница донесува одлука за стекнување со лиценца, која има важност од 5 години, сметано од денот на донесување на Одлуката на Комисијата, по што Заводот за социјални дејности донесува решение за издадена лиценца.

Доколку стручниот работник не го положи практичниот дел од испитот, се смета дека не го положил испитот и може да го полага испитот уште еднаш во рок од шест месеци.

Во однос на спроведувањето на испитот во услови на пандемија со вирусот Ковид-19, истиот може да се организира во согласност со епидемиолошката состојба во државата и превентивните мерки и препораки за заштита, а може да се спроведе и преку интернет платформа/on-line.

1. **Содржина на материјалите за подготовка на теоретскиот дел од испитот, согласно видот на барањето за полагање на испитот**
2. **Општ стручен испит за стручни работници за вршење на стручна работа во центар за социјална работа**

***1.1. Теоретскиот дел*** од испитот се полага писмено, преку тест, кој се состои од: 30 прашања од затворен тип со понудени 3 можни одговори, од кои само еден одговор е точен. Прашањата за испитот се изготвуваат од областа на:

* Закон за социјалната заштита
* Закон за семејството
* Закон за правда на децата
* Закон за заштита на децата
* Закон за спречување и заштита од насилство врз жените и семејното насилство
* Закон за социјална сигурност на старите лица
* Етички кодекс за стручните работници во дејноста социјална заштита
* Прирачник интегрирано водење на случај во системот на социјална заштита

Теоретскиот дел се состои од 30 прашања. Точниот одговор носи 2 бода. Неточниот носи 0 бодови. Максималниот број на добиени бодови на тестот изнесува 60 бода. Теоретскиот дел се смета за положен доколку кандидатот освои 40 бода.

1. **Општ стручен испит за вршење на стручна работа во установа за вон-семејна заштита, кај други даватели на социјални услуги (живеење со поддршка, во домот, во заедницата и советување), во центар за социјални услуги и во центар за поддршка на згрижувачки семејства**

**2.1.** ***Теоретскиот дел*** од испитот се полага писмено, преку тест, кој се состои од: 30 прашања од затворен тип со понудени 3 можни одговори, од кои само еден одговор е точен. Прашањата за испитот се изготвуваат од областа на:

* Закон за социјалната заштита
* Закон за семејството
* Закон за правда на децата
* Закон за заштита на децата
* Закон за спречување и заштита од насилство врз жените и семејното насилство
* Закон за социјална сигурност на старите лица
* Етички кодекс за стручните работници во дејноста социјална заштита

Теоретскиот дел се состои од 30 прашања. Точниот одговор носи 2 бода. Неточниот носи 0 бодови. Максималниот број на добиени бодови на тестот изнесува 60 бода. Теоретскиот дел се смета за положен доколку кандидатот освои 40 бода.

**3. Посебен испит за лиценца за водител на случај**

***3.1. Теоретскиот дел*** од испитот се полага писмено, преку тест, кој се состои од 30 прашања од затворен тип со понудени 3 можни одговори, од кои само еден одговор е точен. Прашањата за испитот се изготвуваат од областа на:

* Закон за социјалната заштита
* Закон за семејството
* Закон за правда на децата
* Закон за заштита на децата
* Закон за спречување и заштита од насилство врз жените и семејното насилство
* Закон за социјална сигурност на старите лица
* Подзаконски акти (правилници)
* Интегрирано водење на случаи во системот на социјална заштита со акцент на улогата на водител на случај
* Етички кодекс за стручните работници во дејноста социјална заштита

Теоретскиот дел се состои од 30 прашања. Точниот одговор носи 2 бода. Неточниот носи 0 бодови. Максималниот број на добиени бодови на тестот изнесува 60 бода. Теоретскиот дел се смета за положен доколку кандидатот освои 40 бода.

**4. Специјализиран стручен испит за стручни работници за вршење едукација за згрижување, супервизија во центар за социјална работа, советувалишна и советодавно тераписка работа.**

***4.1.Теоретскиот дел*** од испитот се полага писмено, преку тест, кој се состои од 30 прашања од затворен тип со понудени 3 можни одговори, од кои само еден одговор е точен. Прашањата за испитот се изготвуваат од областа на:

* Закон за социјалната заштита
* Закон за семејството
* Закон за правда на децата
* Закон за заштита на децата
* Закон за спречување и заштита од насилство врз жените и семејното насилство
* Етички кодекс за стручните работници во дејноста социјална заштита
* Подзаконски акти (правилници)
* Згрижување на корисници во системот на социјална заштита
* Супервизија во интегрирано водење на случај во центри за социјална работа
* Советувалишна и советодавно тераписка работа.

Теоретскиот дел се состои од 30 прашања. Точниот одговор носи 2 бода. Неточниот носи 0 бодови. Максималниот број на добиени бодови на тестот изнесува 60 бода. Теоретскиот дел се смета за положен доколку кандидатот освои 40 бода.

 Директор

 Стојан Станиславски

**Прилог број 1- Образец за приказ на студија на случај**

|  |
| --- |
| **Податоци за кандидат- от/ката** |
| Име и презиме на кандидат-от/ката |  |
| Образование на кадидат-от/ката |  |
| Име на установата  |  |

|  |
| --- |
| **ПРИКАЗ НА СТУДИЈА НА СЛУЧАЈ**  |
| **ОСНОВНИ ПОДАТОЦИ ЗА КОРИСНИКОТ** *( до 150 зборови)* **Претставете ги основните податоци за корисникот, членовите на неговото семејство и доколку постојат други значајни лица од средината (иницијали, возраст, занимање, брачен статус, вработеност, приходи, претходни контакти со установи за социјална заштита, здравствени и образовни установи, полиција, обвинителство и слично, кои се значајни за студијата на случајот).**  |
|  |

|  |
| --- |
|  **ПРОБЛЕМ/РИЗИК НА КОРИСНИКОТ/СЕМЕЈСТВОТО** *(од 50 до 100 зборови)* **Објаснете го проблемот/ризикот поради кој лицето/семејството станува/ат корисник/ци на права/ услуги во установата во која работите.** |
|   |
| **ПРОЦЕНКА НА ПОТРЕБИТЕ, ПОТЕНЦИЈАЛИТЕ И РИЗИЦИТЕ/ОГРАНИЧУВАЊАТА НА КОРИСНИКОТ** *(до 100 до 200 зборови)* **Опишете ги здравствените потреби, образовните потреби, когнитивното функционирање, емоционалната состојба и однесување, социјални односи и контакти во средината, емоционални односи, вештини за грижа за себе и извршување на дневни активности, интереси, хоби и други податоци релевантни за студијата на случај.** **Опишете ги потенцијалите и ризиците/ограничувањата (лични, семејни и во средината) до кои што сте дошле во текот на проценката, а кои се релевантни за студијата на случај.****При описот на проценетите потреби, потенцијали и ризици/ограничувања, наведете ги користените методи и техники.** |
|  |
| **ПРИКАЗ НА ОСНОВНИ ЕЛЕМЕНТИ НА ПЛАНОТ** *(до 150 зборови)***Наведете ги целите на планот, активностите за постигнување на целите, опис на текот на реализација на активностите, одговорно лице и временска рамка за секоја од наведените активности.** |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Потпис на кандидат-от/ката

**Прилог број 2 – Записник од полагање на практичен дел од испитот**

**Записник од полагање на практичен дел од испитот**

Комисијата во состав:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

на ден \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, спроведе практичен дел од испитот за кандидат-от/ката \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кој поднесе приказ на студија на случај за стекнување на (се наведува видот на лиценцата):

Комисијата констатира дека приказот на студијата на случај **е / не** е од областа за која што кадидат-от/ката поднел/а барање за стекнување со лиценца.

Врз основа на тоа, и на успешноста во одбраната на студијата на случај, Комисијата констатира дека кандидат-от/ката го **положи** / **не го положил** практичниот дел од испитот.